| Timo Sievänen AmigaOS 4 - vinkkejä alkutaipaleelle |
| AmigaOS 4 - vinkkejä alkutaipaleelle
| Timo Sievänen
| Näin käytät Delfinaa MP3-soittimena
| Janne Peräaho
| Uuden AmigaOS 4:n ennakkoversio on lupaava, mutta jää toki hieman 3.5/3.9 -järjestelmien varjoon. Tässä hieman ensiapua aloittelevien OS4-käyttäjien taipaleelle. - Jos Roadshow ei tahdo yhdistää onnistuneesti, ei sentään tarvitse uudelleenkäynnistää konetta. Komentopari netshutdown, addnetinterface eth0 timeout 15 on hyvä, ellet tahdo odottaa päivitystä ethernet-ajuriin, vaan päästä maailmalle. - Koska PCI-verkkokorteille ei liene vielä ajureita, ei voi esim. hyödyntää Roadshow IPNatia järkevästi. Piuharallia helpottaa, jos heti käynnistyksessä ei yritetä avata yhteyksiä. Siirrä siis devs:netinterfaces -hakemistosta asetustiedostot sys:storage/netinterfaces -hakemistoon. Addnetinterface löytää Internet- ja LAN-asetuksesi sieltäkin Mountin tyyliin. - Jos käytät CD-asemaa esim. musiikin kuunteluun tai tarvitset muuten vain äänikortin mikseriä säännöllisesti, laita user-startup:n alkuun "sys:prefs/ahi use". - Hyvin todennäköisesti PS/2-hiiren nopeutta ei saa riittävän suureksi Input-asetuksista. Laitoin Aminetin FreeMouse-apuohjelman (36 kt) WBStartupiin, mutta sen GUI:ssa oleva maksimi 300% ei piisannut. Tooltypeihin voi kuitenkin aivan hyvin laittaa suuremman arvon, esim. 500. - PPC-mpega.librarya odotellessa asenna libmad-versio (499 kt), sillä se on selvästi nopeampi kuin tavallinen 020FPU. - Viitaten edelliseen kohtaan: CPU check. Älä tee välimuistille mitään, kaatuu. - Grim Reaperin ilmoitukset kannattaa lukea. Varsinkin 68k-emulaattorin yhteydessä tulevat DSI:t ovat suhteellisen harmittomia, ja voi olla ihan hyvä vaihtoehto valita "Continue". Sivun alkuun |