| Tuomo Mämmelä <spam-it@nic.fi> Spacecenter Babylon 5, Die Komplette Staffel 4 (DVD) |
| Amiga - oppia ja ennustuksia
| Janne Sirén
| Amigalla elektroniikkaa
| Paljonko Amigasi kuluttaa?
| Esa Lyttinen
| Digitaaliajan kotiteatteri - Osa 4
| Esa Heikkinen
| Silent Running (DVD)
| Jarkko Pienimäki
| Spacecenter Babylon 5 (DVD)
| Tuomo Mämmelä
|  | Scifi-sarja Babylon 5 on ehtinyt DVD-julkaisuissa jo neljänteen tuotantokauteen saakka. Kauden otsikkona on "No Surrender, No Retreat", tapahtumien keskipisteessä tuttuun tapaan avaruusasema Babylon 5 ja tapahtumat entistäkin kiinnostavampia.
Kauden juonikuviot lyhyesti (spoilaa kauden tapahtumia): Sota varjoja vastaan on hetkeksi hieman laantunut, mutta kulissien takana tapahtuu. Kommodori Sheridan on ikään kuin kadonnut matkattuaan Z'ha'dumiin, mutta kukaan ei haluaisi katsoa asioita silmiin ja myöntää Sheridanin kuolleen. Kun Sheridan lopulta ilmestyy takaisin, kaikki katsovat häntä kuin kuolleista noussutta (mikä ei toki olekaan yhtään liioiteltua). Aseman turvallisuuspäällikkö Michael Garibaldi yllättäen kääntyy Sheridania vastaan, eroaa tehtävästään ja alkaa toimia yksityisyrittäjänä. Uudessa hommassaan Garibaldi tosin tulee aiheuttaneeksi muille yhtä jos toista päänvaivaa. Aika moni joutuu kohtaamaan vanhoja sanomisiaan ja tekemisiään tapahtumien edetessä väistämättä kohti uutta sotaa, tällä kertaa tosin itse Maata vastaan. Massiivisten sotajoukkojen saattelemana lopulta alkaa hyökkäys Maata ja sen nykyistä hallintoa vastaan. Muutenkin tarinaa sävyttää vanhojen ystävien muuttuminen vihollisiksi ja vanhojen vihollisten muuttuminen ystäviksi, eikä selkäänpuukottamisiltakaan voida kokonaan välttyä. Neljännen tuotantokauden paketti sisältää aiempien tapaan kuusi DVD-levyä, neljä jaksoa per levy paitsi viimeisellä levyllä kaksi jaksoa sekä jonkin verran extramateriaalia. Pariin jaksoon on tarjolla kommenttiraita, ja nopeaan muistin virkistämiseen löytyy TV-spotti jokaisesta jaksosta. Julkaisun tekninen laatu pysyttelee entisellä linjallaan, kuva on 16:9-muodossa ja ääniraidalla Dolby Digital 5.1 sekä englanniksi että saksaksi. Tekstitysten puolella on hieman tullut muutosta aiempaan, valintana on vain englanti ja saksa sekä molemmista erikseen huonokuuloisille tarkoitettu tekstitys. Siis tuttuun tapaan suomenkielistä tekstitystä ei ole tarjolla. Jotakin ovat sentään ottaneet oppia aikaisemmista julkaisuista ja niiden koteloinnista. Jokainen levy on pakattu ohueen yksittäiskoteloon, ja nämä kotelot sitten ovat isomman pahvisen kotelon sisällä. Hyvänä puolena ainoakaan levy ei ollut irti kiinnikkeistään kahdessa tilaamassani paketissa, huonona puolena on se että nykyinen paketointimenetelmä on jonkin verran paksumpi kuin aikaisemmissa kausissa käytetty, joten hyllyssä vierekkäin ollessaan pakettien yhteinen ulkoasuharmonia ei kovin hyvin säily. Myöskin tuttuun tapaan Amazon.de saksassa lienee se halvin paikka ostaa boksi omaksi, hintaa tuolla oli 39,99 euroa. Hintaan lisätään päälle vielä toimituskulut.
R.I.P.
Toukokuussa alkoi netistä kantautua ikäviä uutisia, sillä Babylon 5 -sarjassa lääkäri Stephen Frankliniä näytellyt Richard Biggs kuoli 22. toukokuuta 2004 äkilliseen sairaskohtaukseen. Hän oli kuollessaan 44 vuotias. Kaipaamaan jäivät vaimo ja lapset sekä lukuisa joukko ystäviä, työtovereita ja faneja.
Spacecenter Babylon 5, Die Komplette Staffel 4 (DVD)
Hyvää | Hinta (Saksasta tilattuna)
Huonoa | Ei suomenkielistä tekstitystä
Myyjä | Amazon.de
Hinta | 39,99 euroa (+ toimituskulut)
Sivun alkuun |