| Anu Seilonen Tiedotteet |
| Errata
| Amiga-jälleenmyyjät
| Amiga-tapahtumat
| Sakunetin nodetilanne
| Tulossa
| Haluttuja aiheita
| Tämä on yhteenveto yhdistyksen viime Sakun jälkeen julkaisemista tiedotteista.
19.12.2003 - SAKU-CD-ROM #4 JUHLISTAA SAKUN 10-VUOTISJUHLAVUODEN PÄÄTTYMISTÄ
Suomen Amiga-käyttäjät ry:n toiminta täytti vuonna 2003 kymmenen vuotta. Juhlavuoden kunniaksi yhdistys on julkaissut päivitetyn version suositusta Saku-CD-ROM-kokoelmalevystään. Rompulla on 10 vuotta, 17 626 tiedostoa ja 656 183 296 tavua suomalaisen Amiga-yhteisön taivalta ja taikaa. Kaikki Saku-lehdet, tapahtumamateriaalit, videopätkiä, valokuvia... Uutuutena Saku-CD-ROM #4 sisältää paitsi Suomen Amiga-käyttäjät ry:n vuosina 2001-2003 julkaisemat Saku-lehdet, tapahtumamateriaalit ja kotisivupäivitykset, myös legendaarisen Saku-levykelehtikoodin lähdekoodin ja bonuksena kymmenittäin skannauksia yhdistyksen paperiarkistoista. Päivitä nyt Saku-arkistosi ajan tasalle! Joitakin poimintoja: - Paperi-Saku #1 vuodelta 1993 mm. PDF-tiedostona. - Sekalainen joukko kotimaiseen Amiga-toimintaan liittyviä valokuvia vuosilta 1993-2001. - Äänellä varustetut AVI- ja MPG-versiot PTV:llä vuonna 1995 pyörineestä Amiga-mainoksesta. Tiedostot eivät ole hankalasti paketissa, vaan katseltavissa suoraan rompulta. - Janne Sirénin vuonna 1996 kuvaama videopätkä Amiga Technologies GmbH:n toimitilojen ulkopuolelta Bensheimista, Saksasta. - Janne Sirénin Bitit & Webit -valokuvaraportti. - Saku 98 -tapahtuman valokuvat, demolevyke, kutsuintro, logo, IRC-lokit sekä Petro Tyschtschenkon puhe tekstinä ja MP3-äänitiedostoina. Lisäksi viiden minuutin kooste Manu Pärssisen Saku 98 -videosta MPG-tiedostona. - Janne Sirénin sekä Janne Pikkaraisen AmiTech '98 -valokuvaraportit. - Valtteri Murron Motorola Inside '98 -valokuvaraportti. - Esa Lyttisen Abduction '98 -tapahtumassa kuvaamat videopätkät. - Vuoden 1998 vuosikokouksen valokuvat ja pöytäkirja. - PC:lle tarkoitettu Suomen Amiga-käyttäjät ry:n esittelylevyke. - Vuoden 1998 pikkujoulutapahtuman valokuvat sekä Petro Tyschtschenkon joulutervehdysfaksi. - Jarmo Piipon pieni reaaliaikaohjelmoinnin näyte MicronTimer, joka laskee tarkasti peliohjainportista saamiensa signaalien väliin jäävän ajan. - Vuoden 1999 vuosikokouksen valokuvat, IRC-lokit ja pöytäkirja. - Saku 99 -tapahtuman kutsuintro ja logo. - Vuosien 2000-2003 vuosikokousten valokuvat ja IRC-lokit. - Saku 2001 -tapahtuman PDF-esite, puheet, valokuvia ja teemakappale MP3- muodossa. - Disketti-Sakun lähdekoodi vuodelta 1999 GPL-lisenssiehdoin. Saku-CD-ROM #4:n hinta on 8 euroa sisältäen postikulut. Tilataksesi maksa rompun hinta yhdistyksen tilille Oulun Osuuspankki Myllyoja 574231-234786. Kirjoita viestiosaan nimesi ja osoitteesi sekä maininta, montako romppua ostat. Älä käytä viitenumeroa. Voit lisäksi laittaa Anu Seiloselle sähköpostia osoitteeseen thoriel@sci.fi, mikäli maksun viestiosaan ei mahdu kaikkea. Suomen Amiga-käyttäjät ry. toivottaa samalla Amiga-yhteisölle hyvää joulua! Sivun alkuun |